
Parlamentul României

Camera Deputaţilor

	COMISIA PENTRU TRANSPORTURI ŞI INFRASTRUCTURĂ


	Bucureşti,
	  25.3.2014

	Nr.
	  4c-26/34


Către,
BIROUL PERMANENT AL CAMEREI DEPUTAŢILOR


Vă înaintăm, alăturat, raportul asupra propunerii legislative pentru modificarea lit. I) a alin.(3) al art.2 din Ordonanţa Guvernului nr.81/2000 privind certificarea încadrării vehiculelor rutiere înmatriculate în normele tehnice privind siguranţa circulaţiei rutiere, protecţia mediului şi folosinţa conform destinaţiei, prin inspecţia tehnică periodică, transmis Comisiei pentru dezbatere şi avizare în fond, în procedură de urgenţă, cu adresa nr. PL. x 176 din 3 iunie 2013.

PREŞEDINTE,

Mihai LUPU
Comisia pentru transporturi şi infrastructură
e-mail: cp26@cdep.ro

Parlamentul României

Camera Deputaţilor
COMISIA PENTRU TRANSPORTURI ŞI INFRASTRUCTURĂ
	Bucureşti

R A P O R T   

asupra propunerii legislative pentru modificarea lit. I) a alin.(3) al art.2 din Ordonanţa Guvernului nr.81/2000 privind certificarea încadrării vehiculelor rutiere înmatriculate în normele tehnice privind siguranţa circulaţiei rutiere, protecţia mediului şi folosinţa conform destinaţiei, prin inspecţia tehnică periodică

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru transporturi şi infrastructură a fost sesizată spre dezbatere şi avizare în fond, în procedură de urgenţă, cu propunerea legislativă pentru modificarea lit. I) a alin.(3) al art.2 din Ordonanţa Guvernului nr.81/2000 privind certificarea încadrării vehiculelor rutiere înmatriculate în normele tehnice privind siguranţa circulaţiei rutiere, protecţia mediului şi folosinţa conform destinaţiei, prin inspecţia tehnică periodică, transmisă cu adresa nr. PL. x 176 din 3 iunie 2013, înregistrat cu nr.4c-26/34 din 26 februarie 2014.

Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.


La întocmirea prezentului raport Comisia a avut în vedere:

· avizul favorabil al Consiliului Legislativ (nr.215/29.03.2013);
· avizul negativ al Guvernului (nr.548/19.04.2013).


Senatul a respins propunerea legislativă în şedinţa din 25 mai 2013.


Propunerea legislativă are ca obiect de reglementare modificarea art.2 alin.(3) lit. I) din Ordonanţa Guvernului nr.81/2000 privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică, aprobată cu modificări şi completări prin Legea nr. 167/2003, cu modificările şi completările ulterioare, în sensul eliminării, astfel cum rezultă din cuprinsul Expunerii de motive, a obligativităţii efectuării la 3 ani a inspecţiilor tehnice periodice a remorcilor şi semiremorcilor apicole, precum şi a rulotelor în funcţie de masa totală a acestor vehicule.
Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat propunerea legislativă în şedinţa din 25 martie 2014.
La lucrările Comisiei au fost prezenţi 19 deputaţi, din totalul de 20 de membri ai Comisiei.

La lucrările Comisiei au participat, în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, domnul Dragoş Titea, Secretar de Stat Ministerul Transporturilor, doamna Adriana Kalapis, director general Ministerul Transporturilor, doamna Volcinshi Lizeta, şef serviciu Ministerul Transporturilor, domnul Anghel Gheorghe, consilier Ministerul Transporturilor, domnul Răduţă Adrian, consilier Ministerul Transporturilor şi doamna Pop Carmen, şef serviciu Ministerul Transporturilor.
În urma dezbaterilor şi a opiniilor exprimate, membrii Comisiei au hotărât, cu unanimitate de voturi, respingerea propunerii legislative pentru modificarea lit. I) a alin.(3) al art.2 din Ordonanţa Guvernului nr.81/2000 privind certificarea încadrării vehiculelor rutiere înmatriculate în normele tehnice privind siguranţa circulaţiei rutiere, protecţia mediului şi folosinţa conform destinaţiei, prin inspecţia tehnică periodică, deoarece:

Pentru remorci şi semiremorci apicole, precum şi pentru rulote cu masă totală maximă autorizată de până la 3,5 tone inclusiv, a fost adoptat un regim mai favorabil, prin creşterea periodicităţii la 3 ani în loc de 2 ani, cum este regula generală. Acest regim mai favorabil nu poate fi adoptat şi pentru remorcile, semiremorcile apicole şi rulotele cu masă totală maximă autorizată de peste 3,5 tone, întrucât Directiva 2009/40/CE a Parlamentului European şi a Consiliului din 6 mai 2009 privind inspecţia tehnică auto pentru autovehicule şi remorcile acestora prevede în mod expres periodicitatea pentru toate remorcile şi semiremorcile cu masă totală maximă autorizată de peste 3,5 tone. Astfel, la punctul 3 din Anexa I la Directiva 2009/40/CE se prevede că pentru aceste remorci şi semiremorci periodicitatea la care se efectuează UP este de 1 an.

În raport de obiectul şi conţinutul său, proiectul de lege face parte din categoria legilor ordinare.
	PREŞEDINTE,

	SECRETAR,

	
     Mihai LUPU

	Lucian ŞOVA


Întocmit,

Consilier Alina Tănase

